kardosdrur/scandi-wiki huggingface dataset:
Division (sport)

En division i sport er en række, hvori et på forhånd bestemt antal hold møder hinanden et vist antal gange. Normalt møder man hver modstander to gange på en sæson. Nemlig dels på hjemmebane og dels på udebane. Som udgangspunkt spiller man skiftevis hjemme og ude, men to hjemme- eller udekampe i træk kan dog forekomme. Når sæsonen er slut, finder man ud af, hvem, der er blevet mester eller hvem, der rykker op og ned, an på turneringsbestemmelserne for den pågældende division.

Se også
 1. division i fodbold
 2. division i fodbold
 1. division i håndbold
 2. division i håndbold
 3. division i håndbold
 1. division i ishockey

Sport
José Eduardo dos Santos

José Eduardo dos Santos (født 28. august 1942 i Luanda, død 8. juli 2022) var politiker fra Angola, der var Angolas præsident fra 1979 til 2017.

I 1956 sluttede Dos Santos sig til MPLA, en af flere organisationer, der kæmpede for Angolas uafhængighed fra Portugal. Fra 1961-70 var han i eksil.

I 1974 blev han medlem af MPLAs centralkomite. Han blev Angolas anden præsident i 1979 efter præsident Agostinho Netos død. Under hans regering var der en lang borgerkrig, der først endte i 2002.

Angolas præsidenter
Politikere fra Angola
Jonas Savimbi

Jonas Malheiro Savimbi (født 3. august 1934 – 22. februar 2002) var en politiker og guerillaleder i Angola.

I 1966 grundlage Savimbi UNITA for at kæmpe for Angolas uafhængighed fra Portugal. Da Portugal trak sig tilbage i 1974 begyndte den angolanske borgerkrig med UNITAs rival, guerillagruppen MPLA.

Savimbis styrker måtte trække sig tilbage til det sydlige Angola hvor de overlevede tak ved sydafrikansk og amerikansk hjælp. Borgerkrigen fortsatte indtil hans død i 2002.

Politikere fra Angola
Festus Mogae

Festus Gontebanye Mogae (født 21. august 1939) var Botswanas præsident 1998-08.

Han blev uddannet i Storbritannien og har arbejdet for IMF og Botswanas nationalbank. Han var vicepræsident af Botswana i 1992-98.

Eksterne henvisninger 

Botswanas præsidenter
Politikere fra Botswana
Sam Nujoma

Sam Daniel Shafiishuna Nujoma (født 12. maj 1929) var Namibias præsident 1990-2005.

Nujoma var leder af SWAPO og begyndte en militær kamp imod Sydafrikas apartheidregering fra 1966. Efter uafhængighedskrigens ende blev han valgt Namibias præsident. Han trak sig tilbage i 2005 da Namibias grundlov ikke tillod ham at blive genvalgt. Han trådte af som SWAPOs leder i 2007.

Referencer

Eksterne henvisninger 

Namibias præsidenter
Politikere fra Namibia
Sukhoj Su-24

Sukhoj Su-24 (, NATO-rapporteringsnavn "Fencer") er en to-motorers supersonisk jagerbomber udviklet af flykonstruktionsvirksomheden Sukhoj i Sovjetunionen. Flyet er designet med en variabel pilgeometri. Flyets besætning består af to personer placeret ved siden af hinanden.

Den første prototype fløj i 1967. Flyet blev taget i brug af Sovjetunionens luftvåben i 1974. Det er endvidere eksporteret til de ukrainske og iranske luftvåben.

Flyet er stadig aktivt. Der er bygget ca. 1.400 fly af typen.

To jagerbombere af typen Sukhoj Su-24 var tæt på Bornholm i 2008, men blev afvist af to F-16-jagerfly fra det danske afvisningsberedskab fra Flyvestation Skrydstrup.

Ekstern henvisning 

 Sukhojs beskrivelse af Su-24  

Bombefly
Su-24
Fly med variabel pilgeometri
Militærfly fra Sovjetunionen
2-motors jetfly
Julius Nyerere

Julius Kambarage Nyerere (født 13. april 1922, død 14. oktober 1999) var Tanzanias første præsident i tiden fra 1964 til 1985 og samtidig leder af regeringspartiet Chama cha Mapinduzi (CCM).

Nyerere, der var uddannet som skolelærer, blev premierminister af Tanganyika i 1961. Efter at Tanganyika og Zanzibar forenes i Tanzania i 1964, blev han landets første præsident. Han trak sig senere tilbage i 1985.

Han oversatte William Shakespeares Julius Caesar til swahili.

Referencer 

Personer fra Tanzania
Benin City

Benin City er en by i det nuværende Nigeria med omkring  1.087.000 indbyggere (2006) . Det er hovedsted i delstaten Edo, og  fik Universitet i 1970, og er både katolsk og protestantisk bispesæde.

Byen har været beboet siden  900-tallet, og var hovedstad i edofolkets kongerige Benin. Den var et berygtet centrum for slavehandel. Den blev ødelagt, plyndret og  annekteret af det Britiske imperium i 1897. Byen er fra gammel tid kendt for skulpturer og kunsthåndværk  i bronze, elfenben og træ. 

Byen var hovedstad i den meget kortlivede selvudråbte  Republikken Benin (som fik navn  efter byen). Denne stat eksisterede kun i godt et  døgn mellem den 19-20 september 1967. Det gør Benin City til verdenshistoriens mest kortlivede hovedstad.  

Republikken Dahomey tog navnet "Benin" i 1975.

Eksterne kilder/henvisninger 

Byer i Nigeria
Sylvanus Olympio

Sylvanus Olympio (født 6. september 1902, død 13. januar 1963) var Togos første præsident.

Olympio var premierminister af Togo 1958-61 og præsident 1961-63. Han blev myrdet i et militærkup ledet af Étienne Eyadéma.

Hans søn Gilchrist Olympio er en oppositionsleder i nuværende Togo.

Togos præsidenter
Politikere fra Togo
Ahmed Sékou Touré

Ahmed Sékou Touré (født 9. januar 1922, død 26. marts 1984) var Guineas første præsident 1958-84.

Touré havde kun almindelig grundskoleuddannelse. Han fortsatte i Georges Poiret's skole i Conakry i 1936, men måtte forlade skolen året efter pga. dårlige karakterer. Før hans politiske karriere var han leder af den guineanske afdeling af CGT fagbevægelsen(Confédération Générale du Travail). CGT var domineret af det franske kommunistparti, som også var det franske parti, der var mest interesseret i at få afrikanske medlemmer. Flere franske kommunister underviste således på skoler i Conakry, og der blev dannet en marxistisk-leninistisk studiegruppe (Groupe d'Etudes Communistes) med det formål af skole afrikanere politisk. Touré var en af de første medlemmer.

Hans oldefar var den kendte modstandskæmper Samori Ture.

I oktober 2021, i anledning af 50 -årsdagen for massakren i oktober 1971, bad slægtninge til 70 guineaere henrettet under Sékou Touré -regimet præsident Mamady Doumbouya om rehabilitering og en værdig begravelse for ofrene.

Eksterne henvisninger 

Guineas præsidenter
Rwandas præsident

Rwandas præsident er statsoverhovedet af Republikken Rwanda. Præsidenten vælges hver syvende år ved folkeafstemning.

Den siddende præsident er Paul Kagame, der tiltrådte embedet den 22. april 2000.

Liste over Rwandas præsidenter 
Status

 
Lister over præsidenter
Politikere fra Rwanda
Sukhoj Su-34

Sukhoj Su-34 (, NATO-rapporteringsnavn:Fullback) er et to-motoret, to-sædet supersonisk jagerbombefly. Flyet fløj første gang i 1990 og var tiltænkt brug i Sovjetunionens luftvåben, men blev i stedet anvendt af Ruslands luftvåben.

Su-34 er baseret på jagerflyet Sukhoj Su-27 Flanker air, men har et to-sædet cockpit, hvor piloterne sidder ved siden af hinanden. Su-34 er udviklet til indsættelse primært mod mål på jorden og til vands og taktisk bombning. Su-34 vil på sigt afløse det taktiske angrebsfly Su-24 og langdistance bombeflyet Tu-22M.

Su-34 benyttess af Ruslands luftvåben. Der er også indgået eksportaftale med Algeriet, der har bestilt fly til levering i 2021.

Sukhoj Su-34 er baseret på Sukhoj Su-27 og skal afløse Sukhoj Su-24. Su-34 fløj første gang midt i 1990'erne, og var operativ i starten af 2007.

Su-34 har været indsat i Syrien, hvor det fra en den russiske luftbase Khmejmim Air Base nær Latakia har angrebet militære mål. Det russiske luftvåben har endvidere anvendt Su-34'ere under Ruslands inveasion af Ukraine 2022. Mindst to Su-34'ere er pr. 5. marts 2022 skudt ned under konflikten.

Varianter 
 Su-34 – basisudgave.
 Su-32 – eksportmodel, tilbudt til Algeriet i 2012.
 Su-34M / Su-34 NVO – moderniseret udgave med omfattende opgradering af avionics.
 Su-34ME – udgave af Su-34M til levering til Ageriet. Eksportverionen adskiller sig alene fra den russiske Su-34M i kommunikationsudstyret.

Galleri

Referencer

Kilder og litteratur

Eksterne henvisninger 

 Officiel Sukhoj Su-34 website 
 Su-32 page på Rosoboronexports website

Bombefly
Su-34
Militærfly fra Sovjetunionen
2-motors jetfly
Fly med canardvinger
Burundis præsidenter

Burundi blev uafhængig i 1962 og blev en republik i 1966. Burundis præsidenter har været:

 Michel Micombero (1966-76)
 Jean-Baptiste Bagaza (1976-87)
 Militærregering (1987)
 Pierre Buyoya (1987-93)
 Melchio Ndadaye (1993)
 François Ngeze (1993)
 Sylvie Kinigi (1993-94)
 Cyprien Ntaryamira (1994)
 Sylvestre Ntibantunganya (1994-96)
 Pierre Buyoya, 2. gang (1996-2003)
 Domitien Ndayizeye (2003-05)
 Pierre Nkurunziza (2005–2020)
 Évariste Ndayishimiye (2020-)

Se også 
 Burundis konger

 
Lister over præsidenter
 Præsidenter
Etiopiens præsidenter

Etiopien blev en republik i 1974. Etiopiens præsidenter og statsoverhoveder har været:

Formænd af Militærregering (1974-87) 
 Aman Mikael Andom (1974)
 Mengistu Haile Mariam (1974)
 Tafari Benti (1974-77)
 Mengistu Haile Mariam (1977-87)

Præsidenter af Folkerepublikken Etiopien (1987-91) 
 Mengistu Haile Mariam (1987-91)
 Tesfaye Gebre Kidan (1991)

Præsidenter af den Demokratiske Forbundsrepublik Etiopien (1991 – ) 
 Meles Zenawi (1991-95)
 Negasso Gidada (1995-2001)
 Girma Wolde-Giyorgis Lucha (2001–2013)
 Mulatu Teshome (siden 2013)

Etiopiens præsident er en ceremoniel figur.

Se også 
 Etiopiens premierministre
 Etiopiens kejsere

 
Lister over præsidenter
Politikere fra Etiopien

et:Etioopia riigipeade loend#Presidendid
Djiboutis præsidenter

Djibouti blev uafhængig i 1977. Djiboutis præsidenter har været:

Lister over præsidenter
Sudans præsidenter

Sudan blev uafhængig i 1956. Sudans præsidenter og statsoverhoveder har været:

Udvalg (1956-58)

Præsidenter (1958-64) 
 Ibrahim Abboud (1958-64)
 Sirr al-Khatim al-Khalifa (1964)

Udvalg (1964-65)

Statsoverhoveder (1965-93) 
 Ismail al-Azhari (1965-69)
 Gaafar Nimeiry (1969-85)
 Abdel Rahman Swar al-Dahab (1985-86)
 Ahmed al-Mirghani (1986-89)
 Omar al-Bashir (1989-93)

Præsidenter (1993 – ) 
 Omar al-Bashir (1993 – )

Se også 
 Sudans premierministre

 
Lister over præsidenter
 Præsidenter
Moldova i Eurovision Song Contest

Moldova debuterede i Eurovision Song Contest i 2005 og siden deltaget hvert år. Landets bedste placering er en sjetteplads, som blev opnået ved debuten i 2005 med gruppen Zdob Si Zdub og sangen "Boonika Bate Doba". Zdob Si Zdub repræsenterede landet igen i 2011 med sangen "So Lucky".

Siden debuten har Moldova opnået 3 top 10-placeringer, i 2005, 2007 og 2017 hvor sangen "Hey Mamma!" endte på en 3. plads. Landet har imidlertid været i finalen hvert år, undtagen 5: i 2008 og fra 2014 til 2016.

Repræsentant 
Nøgle

Pointstatistik 

NOTE:Der er ikke medregnet point fra semifinalerne.

12 point til og fra

Alle point til og fra (2005-2023)

Kommentatorer og jurytalsmænd

Galleri

Noter

Kildehenvisninger 

 
Lande i Eurovision Song Contest
Mauretaniens præsidenter

Mauretanien blev uafhængig i 1960. Mauretaniens præsidenter har været:

 
Lister over præsidenter
præsidenter
Guinea-Bissaus præsidenter

Guinea-Bissaus præsident er landets officielle statsoverhoved.

Guinea-Bissau blev uafhængig i 1974, og siden grundlæggelse af præsidentposten har der i Guinea-Bissau været følgende præsidenter:

Se også 
 Guinea-Bissaus premierministre

 
Lister over præsidenter
præsidenter
João Bernardo Vieira

João Bernardo Vieira (27. april 1939 i Bissau – 2. marts 2009) var en politiker fra Guinea-Bissau.

Han var premierminister af Guinea-Bissau 1978-80 og præsident 1980-99. Han blev styrtet af militæret efter en kort borgerkrig og gik i eksil i Portugal. 

I 2005 flyttede Vieira tilbage til Guinea-Bissau. Han stillede op ved præsidentvalget i juni og juli 2005, og blev valgt til præsident. Den 2. marts 2009 blev han dræbt af soldater fra hæren umiddelbart efter, at militærchefen (general Batista Tagme Na Waie) var blevet dræbt i et bombeattentat.

Attentatet på Vieira udgjorde en kulmination på en optrapning af politiske spændinger i Guinea-Bissau gennem de forudgående måneder. Skønt der har eksisteret markante personlige uoverensstemmelsen mellem de nu afdøde politiske og militære lederskikkelser strækker voldsomhederne sig udover etniske og politiske modsætninger. Det fattige Guinea-Bissau, som formelt baserer sin økonomi på eksport af cashewnødder, domineres i stigende omfang af en informel økonomisk struktur baseret på langt større illegale indkomster af kokain, og de aktuelle spændinger formodes i højere grad at relatere sig hertil.

Som midlertidig præsident blev parlamentsformanden Raimundo Pereira indsat.

Noter 

Guinea-Bissaus præsidenter
Politikere fra Guinea-Bissau
Personer fra Bissau
Ækvatorialguineas præsidenter

Ækvatorialguinea blev uafhængig i 1969. Ækvatorialguineas præsidenter har været:

 Francisco Macías Nguema (1969-79)
 Teodoro Obiang Nguema Mbasogo (1979 – )

Macías Nguema blev styrtet af sin nevø Mbasogo i et statskup og henrettet kort derefter.

 
Lister over præsidenter
Kap Verdes præsidenter

Kap Verde blev uafhængig i 1975. Kap Verdes præsidenter har været:

Se også 
 Kap Verdes premierministre

 
Lister over præsidenter
præsidenter
3. division (håndbold)

3. division er den fjerdeøverste række i håndboldens danmarksturnering. Oprykning sker til 2. division og nedrykning sker til lokal serie.

Afviklingen af turneringen 
Håndboldens 3. division består som udgangspunkt (hold kan have udtrådt) af seks puljer med 12 hold i hver. Dette gør sig gældende hos begge køn. Man møder hver modstander én gang ude og én gang hjemme. Dette giver – med 12 hold i rækken – 22 kampe.

Oprykning til 2. division 
Når alle kampene er afviklet, rykker vinderen af hver pulje direkte op i 2. division, såfremt det er oprykningsberettiget. Det er det ikke, hvis klubben også har et hold i 2. division. At klubben evt. har et hold i 1. division eller i ligaen er derimod ingen hindring, medmindre dets 1. divisionshold rykker ned i 2. division. Det næsthøjest placerede, oprykningsberettigede hold skal ud i en kvalifikationskamp mod en anden 2'er i 3. division. Giver dette en samlet sejr (over to kampe), skal holdet møde en 10'er fra 2. division. Vindes denne også (over to kampe), rykker holdet op. Alle tabere spiller i 3. division i den efterfølgende sæson.

Nedrykning til lokal serie 
De hold, der slutter på eller under 11.-pladsen, rykker direkte ned i sin egen lokalserie. Nummer 10 i hver pulje skal spille mod et hold fra en lokal serie, for at undgå nedrykning.

Eksterne links 
 Op- og nedrykning i dansk håndbold

Se også 

 Håndbold
 Damehåndboldligaen
 888ligaen (herreligaen)
 1. division (håndbold)
 2. division (håndbold)

Håndboldligaer
Håndboldkonkurrencer i Danmark
Råbjerg Kirke

Råbjerg Kirke er beliggende i Vendsyssel, og formodentlig opført i 1220–1300 ved overgangen fra romansk stil til gotisk. Der er meget lidt bebyggelse i området.

Kirken er bygget af munkesten på en syld af rå kampesten. I 1865 blev en altertavle sat på loftet, en rest derfra menes at være figurtavlen, der nu ses i kirken. Til erstatning opsattes der en tavle med et maleri af korsfæstelsen, som var af tvivlsom kvalitet, og derfor i 1897 blev erstattet af en altertavle malet i 1897 af Niels Anker Lund med motivet Jesus annammer Syndere.

Vendsyssel Historiske Museum har overtaget en 60 cm høj skulptur fra kirken, forestillende en mor med sit barn på armen. Barnet har bispehue på. Der er tale om Sankt Servatius og hans mor Memelia. I 300-tallet var han biskop i Maastricht, og i middelalderens legender blev han beskrevet som dattersøn af Esmeria eller Emerentia, en søster til jomfru Marias mor Anna. Blandt inventaret i Råbjerg Kirke findes en fremstilling af Anna selvtredje (dvs. mormor Anna, jomfru Maria og Jesusbarnet), Maria Kleophas (mor til Zebedæussønnerne) og Maria Salome (mor til Judas Thaddæus). I middelalderen blev disse udlagt som tilhørende den hellige familie, og figurerne i Råbjerg Kirke har måske udgjort én samlet altertavle.

I kirkegårdens nordvestligste hjørne ligger sangeren Aksel Schiøtz begravet. Modstands- og erhvervsmanden Ole Lippmann ligger også begravet på kirkegården.

Historie 
Koret og det østlige parti af skibet er den ældste del af kirken.
 1620 – kirken forlænges mod vest med fire fag bindingsværk, der i nyere tid er er erstattet med en grundmur.
 1652 – der tilføjes et våbenhus på sydsiden.
 1699 – våbenhuset flyttes om til kirkens vestgavl på grund af sandflugt.
 1758 – Frederik d. 5 sælger kirken med kaldsret, 681 rigsdaler, til Hans Bugge til Bøgsted.
 1758 – våbenhuset flyttes til kirkens nordside.
 1811 – kirken sælges til den forhenværende godsforvalter på Bøgsted, Christen Jacobsen af Slynge i Tversted Sogn.
 1835 – Peter Jensen Gaardboe og Mads Jensen Gaardboe arver kirken, som senere ejes af den sidstnævntes søn, forfatteren Andreas Gaardboe.
 1886 – våbenhuset erstattes af en grundmuret bygning.
 1910 – kirken bliver særeje.
 1931 – kirken bliver hovedistandsat.
 1988 - klokkestablen opføres som tro kopi af en klokkestabel fra 1681, der var bygget af drivtømmer.

Galleri

Noter

Eksterne lænker 

 Hjemmeside/ Raabjerg Sogn/ Raabjerg Kirke 
 Folder af sognepræst Sv. Nabe-Nielsen
 Råbjerg Kirke hos KortTilKirken.dk

Kirker i Frederikshavn Kommune
Kirker i Aalborg Stift
Kirker i Hjørring Amt
Køkken

Et køkken er et rum, som er beregnet til madlavning og forberedelse af fødevarer. Der er som regel også daglige spisepladser. 

Hvis der ikke er nogen væg mellem køkken og stue, kaldes det kombinerede rum for et køkken-alrum. 

Et køkken vil ofte være fyldt med forråd, køkkenredskaber, husholdningsmaskiner og andre hjælpemidler, der kan lette den daglige madlavning.

Se også 
 Komfur
 Opvaskemaskine
 Ovn
 Gryder
 Kasseroller
 Stegepander
 Køleskab
 Køkkenet i centrum - film fra 1967
Substitutterne

Substitutterne (The Replacements) er en amerikansk tegnefilmserie af Walt Disney Television Animation, den vises på Disney Channel

Handling 
Todd og Riley var forældreløse, indtil en dag de sad og læste i et blad, var der en reklame for firmaet Fleemco der erstattede folk og de tilmeldte sig straks. Så fik de en spion-mor der hedder Agent K (kendes ikke ved navn) og en stuntmand-far der hedder Dick Dristig.

Så i serien går de nu på George Hæfter Skolen (Fik navnet efter at Todd ikke kunne svare på hvad USA's første præsident hed og svarede George Hæfter. Både ham og hans sikkerhedsrobot var enige i svaret, og det blev lavet om.) De får også nye venner som Rileys venner Tasumi og Abbey, en pige der kun tænker på penge og mode. Todds venner er Jacobo, en dreng hvis mund ser sjov ud, og en nørd der hedder Shelton. De har begge en modstander der hedder Buzz hvis far er velhavende.

Afsnit

Medvirkende

Eksterne henvisninger 

 

Animerede tv-serier fra Disney
Disney Channel
2006
Emil Marott

Conrad Emil Marott (født 23. august 1856 i Store Heddinge, død 22. august 1940 i København) var en dansk socialdemokratisk redaktør og politiker.

Født i Store Heddinge som søn af bogbinder Frederik Christian Clement Marott. I 1883 stiftede han sammen med Harald Jensen Socialdemokratisk Ugeblad i Århus. Ugebladet blev finansieret af Harald Jensens egen lomme og blev året efter afløst af dagbladet Demokraten, som i begyndelsen var afhængig af støtte fra Social-Demokraten i København. Demokraten blev siden en af de vigtigste socialdemokratiske provinsaviser.

I oktober 1896 blev Marott redaktør af Fyens Social-Demokrat.

Han sad fra 1903 til 1920 i Folketinget for Socialdemokraterne, valgt for Odense 1. kreds.

Marott blev i 1920 tvunget til at forlade socialdemokraterne som følge af hans nationalistiske synspunkter bl.a. i forhold til genforeningen og Flensborgspørgsmålet. Han sluttede sig i stedet til partiet De Frie Socialdemokrater. Han stillede op ved de tre valg, der blev afholdt i 1920, men opnåede ikke valg til Folketinget. I forbindelse med eksklusionen blev Marott også fyret som redaktør for Fyens Social-Demokrat. 

I 1923 stod han frem som talsmand for ”en kreds af kendte mænd”, som havde dannet en italiensk fascistisk inspireret gruppe i Danmark (se bl.a. interview i Berlingske Tidende 10. januar 1923 og Fyns Venstreblad 11. januar 1923).

Senere fik han en biografteaterbevilling og virkede nogle år som skribent og foredragsholder. Han blev Ridder af Dannebrog 1925 og Dannebrogsmand 1936.

Marotts far, der i 1846 var kommet til København fra Tyskland, var bogbindermester. Marott var gift med Fanny, der var datter af gæstgiver Jeppe Rasmussen fra Randers.

Han er begravet på Vestre Kirkegård.

Eksterne henvisninger 
 

Tidligere folketingsmedlemmer fra Socialdemokraterne
Personer fra Store Heddinge
Folketingsmedlemmer i 1900'erne
Folketingsmedlemmer i 1910'erne
Folketingsmedlemmer i 1920'erne
Redaktører fra Danmark
Typografer fra Danmark
Riddere af Dannebrog
Personer i Dansk Biografisk Leksikon
Personer i Kraks Blå Bog (afdøde)
Con Air

Con Air er en amerikansk action/thriller film fra 1997. Filmen er produceret af Touchstone Pictures af produceren Jerry Bruckheimer og instruktøren Simon West.

Blandt filmens medvirkende kan nævnes Nicolas Cage som Cameron Poe (tidligere militærmand), John Cusack som Vince Larkin (politimand) og John Malkovich som Cyrus 'The Virus' Grissom (morder/skurk).

Filmen handler om en fangetransport, der ikke går helt som planlagt...
Så Cameron Poe må finde på en plan, for at komme fri fra flugten.

Eksterne Henvisninger 
 

Amerikanske film fra 1997
Actionfilm fra USA
Medier produceret af Jerry Bruckheimer
Modtagere af Golden Raspberry Awards
Karen Højte Jensen

Karen Højte Jensen (født 2. december 1938 på Tåsinge) er en dansk politiker, der er tidligere folketingsmedlem og kommunalbestyrelsesmedlem i henholdsvis Hvalsø og Lejre Kommuner. Hun var i begge forbindelser valgt for Det Konservative Folkeparti.

I 1964 blev Karen Højte Jensen uddannet lærer fra Skårup Statsseminarium og supplerede med kurser fra Danmarks Lærerhøjskole i 1970. Siden arbejdede hun som lærer i folkesolen.

Det politiske engagement begyndte med medlemskab af bestyrelsen for Det Konservative Folkeparti i Hvalsø i 1971. I 1978 blev hun medlem af Hvalsø Kommunalbestyrelse. Hun var formand for kommunens socialudvalg 1982−1990 og for kulturudvalget 1990−1994. I 1976 blev hun opstillet til Folketinget i Lejrekredsen (Roskilde Amtskreds), og valgt ved valget 23. oktober 1979. Hun blev fra 1981 også opstillet i Roskildekredsen og fra 1983 kun i Roskildekredsen. Karen Højte Jensen var medlem af Folketinget frem til 10. marts 1998. Siden blev hun igen kommunalbestyrelsesmedlem fra 2005 i Lejre Kommune. Karen Højte Jensen genopstillede ikke ved kommunevalget i november 2009.

18. august 1997 blev hun Ridder af 1. grad af Dannebrogordenen.

Eksterne henvisninger 
 Folketingets biografi af Karen Højte Jensen

Folketingsmedlemmer i 1970'erne
Folketingsmedlemmer i 1980'erne
Folketingsmedlemmer i 1990'erne
Tidligere folketingsmedlemmer fra Det Konservative Folkeparti
Personer fra Tåsinge
Lærere fra Danmark
Kommunalbestyrelsesmedlemmer fra Det Konservative Folkeparti
Riddere af 1. grad af Dannebrog
Skeppsholmen

Skeppsholmen er en ø i Saltsjön samt en bydel i det centrale Stockholm i Sverige. Den har broforbindelse til Norrmalm (Blasieholmen) og Kastellholmen. På Skeppsholmen ligger blandt andet Moderna Museet, Skeppsholmskyrkan og Skeppsholmsgården.

Bydelen omfatter øerne Skeppsholmen (1905) og Kastellholmen, som blev tillagt i 1934, hvorved bydelen officielt dannedes. Arealet udgør 2 km² land og 4,1 km² vand. Bydelen har vandgrænse mod Gamla stan, Norrmalm, Djurgården og Södermalm. Indbyggertallet er cirka 70.

Historie 
Skeppsholmen blev i 1634 Stockholms orlogsstation. De fleste af øens bygninger blev opført til kronens (marinens) formål, også den engelske park fra 1790'erne. Långa Raden er to lange toetagers huse, oprindelig bygget til Karl XII's drabanter. Husene blev opført i 1600-tallet. Efter overførelsen af de militære funktioner til Berga örlogsbas og Muskö blev fuldført i 1968, er der nu flyttet museer, skoler og kulturinstitutioner ind i de gamle bygninger.

Billeder 

Bydele i Stockholm